
Narvas Kangelaste prospekt T5 asuva maa-ala osa 

tasuta kasutusse andmine (KORTERIÜHISTU Kangelaste 25)

1. ASJAOLUD JA MENETLUSE KÄIK

KÜ-lt Kangelaste 25, registrikood 80175216, laekus Narva Linnavalitsuse Arhitektuuri- ja Linnaplaneerimise Ametile taotlus, milles palutakse anda tasuta kasutusse Narvas Kangelaste prospekt T5 (katastritunnus 51104:003:0060, transpordimaa 100%) kinnistul asuva maa-ala osa üldpinnaga 630,0 m2 maja elanikele parkimisplatsi rajamiseks. 
Parkimisplatsi rajamistööd teostatakse KÜ Kangelaste 25 poolt ja kulul. 
KÜ Kangelaste 25  kohustub tagama kasutusse taotletava maa-ala osa heakorra.  
KÜ Kangelaste 25 taotlust arutati Narva Linnavalitsuse linnavarakomisjoni koosolekul 06.01.2016. a (protokoll nr 1) ning otsustati:
1. Nõustuda KÜ Kangelaste 25 taotlusega ja soovitada anda KÜ-le Kangelaste 25, registrikood 80175216, avalikku enampakkumist korraldamata määramata ajaks tasuta kasutusse Narvas Kangelaste prospekt T5 (katastritunnus 51104:003:0060, transpordimaa 100%) kinnistul asuva maa-ala osa üldpinnaga 630,0 m2 maja elanikele parkimisplatsi rajamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2. Korra punktide 7.2 ja 7.2.6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks. määramata ajaks tasuta kasutusse anda linnavalitsuse korraldusega. 
2.3. Korra punktide 46, 46.4, (muudetud Narva Linnavolikogu 29.01.2009 määrusega nr 2) alusel avaliku enampakkumiseta või eelläbirääkimistega pakkumiseta võib anda kasutusse linnavara Korra punktis 7.2 nimetatud subjektidele.
2.4. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

2.5. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kangelaste prospekt T5 asuva maa-ala bilansiline valdaja.

3.  OTSUS

3.1. Anda KÜ-le Kangelaste 25, registrikood 80175216, avalikku enampakkumist korraldamata määramata ajaks tasuta kasutusse Narvas Kangelaste prospekt T5 (katastritunnus 51104:003:0060, transpordimaa 100%) kinnistul asuva maa-ala osa üldpinnaga 630,0 m2 maja elanikele parkimisplatsi rajamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida KÜ-ga Kangelaste 25 punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KÜ-le Kangelaste 25. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

